इराक में अगवा 39 भारतीय मजदूरों की ISIS आतंकियों ने की हत्या!

फाइल फोटो: ी बंधकों को मौत की सजा देते आईएसआईएस के आतंकी

नई दिल्ली: में आईएसआईएस ने पांच महीने पहले अगवा किए गए 40 भारतीय मजदूरों में से 39 की हत्‍या कर दी है। केवल हरजीत भसीन ही जिंदा बचा है। यह दावा इन मजदूरों के एक बांग्‍लादेशी साथी ने की है। उससे एबीपी न्‍यूज को बताया कि आईएसआईएस ने उसे और एक अन्‍य 50 बांग्‍लादेशियों को भी अगवा किया था। लेकिन बांग्‍लादेशी होने के नाते उन्‍हें छोड़ दिया गया। भारतीय विदेश मंत्रालय ने चैनल की इस रिपोर्ट को खारिज किया है और कहा है कि सभी भारतीय जिंदा हैं और उन्‍हें सकुशल रिहा कराए जाने की कोशिशें जारी हैं।

इराक के मोसूल में आईएसआईएस आतंकवादियों द्वारा जून महीने में 40 भारतीयों को अगवा किया गया था। ये सभी पंजाब के हैं। चैनल का दावा है कि उसे इराक के‍ इरबिल शहर में अपहरण के चश्‍मदीद रहे दो बांग्‍लादेशी नागरिक शफीक उल इस्‍लाम और हसन मिले। उसने बताया कि कैसे आतंकियों ने भारतीय मजदूरों की हत्‍या की। शफी और हसन के मुताबिक, आईएसआईएस के चंगुल से बचकर निकले भारतीय वर्कर हरजीत ने उन्हें बताया कि उसने अपने साथियों की हत्या होते देखी। शफी ने बताया कि वे मोसुल से की यात्रा पर थे, जब आईएसआईएस के आतंकियों ने उन्हें अगवा कर लिया। हरजीत ने शफी को 15 जून को बताया कि आईएसआईएस के आतंकी सभी 40 भारतीयों को अपने साथ पहाड़ी इलाकों में ले गए, जहां सभी को गोली मार दी गई। हरजीत को भी दो गोलियां लगीं, लेकिन उसने मरने का नाटक किया।